C 241 A/8
BG
Официален вестник на Европейския съюз
24.6.2022 г.
Списъкът на кандидатите, които са представили досиетата си за кандидатстване в съответствие с определените условия и в рамките на определения срок, се изготвя от органа по назначаване, след което се предава заедно с досиетата на конкурсната комисия.
Кандидатите ще бъдат поканени да се явят на теста за предварителен подбор под формата на въпроси с избор между няколко отговора, който се полага на компютър.
Проверката на теста се прави от компютър.
Чрез профила си в Apply4EP кандидатите ще получат примери за въпроси, както и инструкции за процедурата, която да следват за теста с въпроси.
Формулярът за оценка на талантите е приложен към обявлението за конкурса.
Трябва да го попълните и да го качите на предвиденото в Apply4EP място не по-късно от крайните дата и час за подаване на кандидатурите, определени в обявлението за конкурса.
За да подбере кандидатите, които ще бъдат извикани на писмените изпити, конкурсната комисия проверява по низходящ ред на оценките, получени на теста с въпроси, оценките, получени на оценката на талантите, както и дали са изпълнени общите и специалните условия.
След това конкурсната комисия преминава към оценяване на кандидатурите, чиито квалификации (а именно дипломи, езикови познания и професионален опит) са най-подходящи с оглед на естеството на служебните задължения и критериите за подбор, посочени в обявлението за конкурса.
За тази цел конкурсната комисия ще основава оценката си изключително на отговорите, дадени от кандидата във формуляра за оценка на талантите, докато броят на кандидатите достигне броя на лицата, които могат да бъдат поканени на следващия етап на конкурса.
За да направи подбор въз основа на квалификациите, конкурсната комисия ще разгледа отговорите, дадени от кандидатите във формуляра за оценка на талантите.
За всеки отговор се присъждат между 0 и 4 точки.
Конкурсната комисия може да реши да даде на всеки критерий за подбор тежест, която отразява относителното му значение, от 1 до 3.
В този случай точките, присъдени за всеки отговор, ще бъдат умножени с този тегловен коефициент.
Точките на всеки кандидат ще бъдат сумирани, за да се определят лицата, чийто профил съответства най-добре на длъжността.
В случай че няколко кандидати са получили една и съща оценка за последното налично място, всички те ще бъдат поканени на следващия етап на конкурса.
Формулярите за кандидатстване и формулярите за оценяване на квалификациите, които са под този праг, няма да се разглеждат. 2.3.
Изпити Всички изпити са задължителни и елиминаторни.
Максималният брой на кандидатите, които се допускат до изпитите, е посочен в обявлението за конкурса.
Описанието и оценяването на изпитите са посочени в дял Б, точка 2 от обявлението за конкурса.
Технически особености — онлайн изпити (тест с въпроси и писмени изпити) За писмените изпити, провеждани онлайн, Европейският парламент ползва доставчик на услуги.
Необходим Ви е компютър (настолен или преносим) със: — операционна система Microsoft Windows 7 и следваща или Apple OS X 10.11 „Yosemite“ и следваща за MAC, — капацитет 1 GВ свободно пространство на твърдия диск, — камера отпред на компютъра, която е свързана с него или вградена, — интернет връзка, — 4 GB RAM.
Преди изпитите ще получите информация за евентуални промени в минималните технически изисквания вследствие на актуализация на софтуера.
Операционните системи XP, Vista и предходни, Windows 10 S, Windows ARM (RT), MacOS, предхождаща 10.11, IOS (Ipad, Iphone), Android, Chromebook, Machine virtuelle, Linux (Debian, Ubuntu...) и 32-битовите операционни системи не са валидни.